Diari Oficial de la Generalitat Valenciana


Sumari del DOGV 3612, del 26-10-1999 (1999/9033)

ACORD de 5 d'octubre de 1999, del Govern Valencià, per a autoritzar determinada transferència de crèdit del capítol IV al VIII del programa 315.10, Condicions de Treball i Administració de les Relacions Laborals, que comporta l'habilitació d'un projecte financer, per import de 3.600.000 pessetes (expedient 13.001/1999-228).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3612

Data del DOGV
:   26-10-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9033


Organisme emissor
:   Conselleria d'Economia i Hisenda

Tipus de document
:   Acord

ACORD de 5 d'octubre de 1999, del Govern Valencià, per a autoritzar determinada transferència de crèdit del capítol IV al VIII del programa 315.10, Condicions de Treball i Administració de les Relacions Laborals, que comporta l'habilitació d'un projecte financer, per import de 3.600.000 pessetes (expedient 13.001/1999-228). [1999/F9033]
  
El Govern Valencià, en la reunió del dia 5 d'octubre de 1999, adoptà l'acord següent:
  
S'ha previst en el document «Mesures d'impuls per al desenvolupament de l'AVOF», així com en el Pla d'Acció contra els Riscos Laborals per al trienni 1998-2000, la constitució de la Fundació de la Comunitat Valenciana per a la Prevenció de Riscos Laborals, a fi de promoure la millora de les condicions de seguretat i salut en el treball, especialment en les petites i mitjanes empreses.
  
A aquest efecte, la Generalitat Valenciana, com a membre fundador d'aquesta fundació, hi participarà amb una aportació de 3.600.000 pessetes al capital fundacional, i en aquest sentit cal habilitar crèdit en el capítol VIII, Actius Financers, del programa 315.10, Condicions de Treball i Administració de les Relacions Laborals, i la inclusió del corresponent projecte financer, amb una dotació de 3.600.000 pessetes.
  
Per tot això, i en virtut del que disposen els articles 17 i 18 de la Llei 11/1998, de 29 de desembre, de Pressupostos de la Generalitat Valenciana per a 1999, a proposta del conseller d'Economia i Hisenda, el Govern Valencià
  
ACORDA
  
Primer
  
Autoritzar la minoració en el crèdit de l'aplicació 66.02.097.68.7 per import de 3.600.000 pessetes, així com la modificació en l'annex de transferències corrents del programa 315.10, Condicions de Treball i Administració de les Relacions Laborals, en la línia de subvenció i per l'import següent:
  
Códi línea: 2440
  
Denominació:Desenvolupament accions prevenció riscos laborals
  
Dotació anterior: 40.663.008
  
Modificació altes/baixes: -3.600.000
  
Fons propis: 82.591.834
  
Fons finalistes: 0
  
Total actual: 63.134.970
  
Segon
  
Autoritzar l'habilitació de crèdits en el capítol VIII, Actius Financers, del programa 315.10 per import de 3.600.000 pessetes.
  
Tercer
  
Autoritzar la inclusió en el capítol VIII, Actius Financers, programa 315.10, Condicions de Treball i Administració de les Relacions Laborals, del projecte financer Aportació Fundació Comunitat Valenciana per a la Prevenció de Riscos laborals, per import de 3.600.000 pessetes.
  
València, 5 d'octubre de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO.